kardosdrur/scandi-wiki huggingface dataset:
Johannes af Salisbury

Johannes af Salisbury (født ca. 1120 i Salisbury, død 25. oktober 1180 i Chartres) var englænder og en af de berømteste teologer på sin tid. Han studerede hos Pierre Abelard i Paris, arbejdede som sekretær for Thomas Becket og blev 1176 biskop i Chartres.

Som ganske ung drog han 1136 til Paris for at studere; han hørte især Abelard og tilegnede sig et beundringsværdigt kendskab til den antikke litteratur, især Aristoteles og Platon. 1153 vendte han tilbage til England med en anbefaling fra Bernhard af Clairvaux, som skaffede ham en
stilling som sekretær hos Theobald, ærkebiskoppen af Canterbury. 

Under Thomas Becket, der 1162 besteg ærkebispestolen, blev Johannes' indflydelse endnu større, men allerede 1163 måtte han på grund af kongens harme drage i landflygtighed; ved udsoningen mellem konge og ærkebisp kom han tilbage, og efter mordet på Thomas Becket trådte han i tjeneste hos dennes efterfølger, men 1176 modtog han en kaldelse til den franske bispestol i Chartres, hvor han udfoldede en rastløs
virksomhed lige til sin død.  

Hans hovedværk er Policraticus, den første betydningsfulde statslære i middelalderen; endvidere kan nævnes Entheticus, en sammenligning mellem antik og kristelig filosofi og Metalogicus, en fremstilling af logikkens betydning, samt legendariske biografier af Thomas Becket og Anselm af Canterbury med det formål at udvirke deres helgenkåring. 

I universaliestriden var han, hvad der senere er blevet kaldt "konceptualist": universalier har semantisk eksistens, de er mentalt virkelige, en position der ligeledes fandt tilslutning hos Gilbert af Poitiers og Adelard af Bath.

Johannes' værker er udgivet af Giles (5 bd, Oxford 1848, aftrykt i Mignes Patrologia latina, bd. 99); hans talrige breve er vigtige kilder til hans tids historie.

Noter

Kilde 
 Dr. theol. Holger Mosbech Salmonsen (Salmonsens Konversationsleksikon, 2. udgave, bd. 13, s. 127)

Eksterne henvisninger 
 

Biskopper fra England
Filosofi i middelalderen
Forfattere fra middelalderen
Forfattere fra England før 1707
Biografiforfattere fra England
Teologer fra England
Filosoffer fra England
Personer fra Salisbury
MikkelModulererMarius

MikkelModulererMarius er en dansk musikduo bestående af forfatteren Marius Nørup-Nielsen og musikeren Mikkel Meyer. Duoen har udgivet debutalbummet Ka' du lege!? i Geiger Records' Lyd+Litteratur-serie.

Musikgrupper fra Danmark
Jeremy Camp

Jeremy Thomas Camp (født 12. januar 1978) er en amerikansk musiker, (CCM (Contemporary Christian Music)), fra Lafayette, Indiana, USA.

Camp har udgivet seks albums, tre af dem har opnået salg som guldplade og han har 17 førstepladser på singlelisten.

Camps originale musikstil er en blanding af ballader og rock.

Camp er ordineret præst.

Referencer 

Musikere fra USA
Marie Kruse

Marie Caroline Ernestine Clementine Kruse (19. februar 1842 i Flensborg – 12. februar 1923 i København) oprettede Marie Kruses Skole i København og var skolens bestyrerinde 1869–1902. Hun modtog fortjenstmedaljen i guld i 1894. Hun forblev ugift.

Hun voksede op som en del af den dansksindede folkedel i hertugdømmet Slesvig. Hendes far Johan Hinrich Jes Kruse (5. november 1805–21. august 1859), der var værkmester på tugt- og arbejdshuset i Flensborg, var aktiv i det danske arbejde, hvor han var med til at starte en dansk skole i Flensborg, og han har lagt navn til det danske mindretals skole Jes Kruse Skolen i Egernførde. 

Marie Kruse tog privatlærerindeeksamen fra N. Zahles Skole i 1862, tog institutbestyrerindeeksamen og underviste sammen med Louise Thomsen på en lille skole indtil Louise Thomsens død i 1869, hvorefter hun videreførte skolen i eget navn på Vesterbro.

Af bestyrelser var Marie Kruse aktiv i Forening til Lærerinders Understøttelse, Forenede Pigeskoler i København og på Frederiksberg og Sønderjydsk Samfund.

Der findes et portrætmaleri af hende fra 1902 af Carl Wentorf på Marie Kruses Skole. Fotografier i Det Kongelige Bibliotek.

Henvisninger 
 Kraks Blaa Bog 1910
 Dansk Kvindebiografisk Leksikon
 Portræt Kgl. Bibl.

Skolefolk fra Danmark
Personer fra Flensborg
Danskere i 1800-tallet
Danskere i 1900-tallet
Modtagere af Fortjenstmedaljen i guld
Personer i Kraks Blå Bog (afdøde)
Personer i Dansk Biografisk Leksikon
Personer i Dansk Kvindebiografisk Leksikon
Skanderborg Vandski Klub

Skanderborg Vandski Klub eller SKVK ligger ved Stilling-Solbjerg Sø og er etableret i 1960, hvor det første DM i vandski uden for København blev holdt samme år. Klubben har i 2011 ansøgt Skanderborg Kommune om at etablere et vandskicenter i Teglgraven ved Stilling (beliggende klos op ad E45)
Hjemklub for bl.a. Maj Lund Jepsen og Mads Lund Jepsen, søskende og begge på landsholdet.

Kilder 

Sportsklubber i Danmark
Etableret i 1960
Vandski Klub
Vandskiløb
Alta-klassen

Alta-klassen er en norsk klasse af minestrygere. De er opkaldt efter norske elve og ligner af minerydningsfartøjerne Oksøy-klassen. Der blev bygget fem fartøjer i perioden 1996-1997 på Kvaerner Mandal værftet. Alta-klassen er hypermoderne minestrygere som er langt fremme, rent teknologisk, i forhold til andre nationer i verden. Skibene er i stand til at stryge mekanisk, eller ved hjælp af ELMA-systemet: ELektroMAgnetisk strygning, som via kabler som bliver slæbt efter fartøjet, I enden af kablene er det fastsat elektroder som leder strøm ud i vandet. Strømmen skaber et magnetfelt som breder sig ned mod bunden. En computer leder strømmen i elektroderne, således at de kan simulere et fartøj. Fartøjerne kan også stryge miner ved hjælp af AGATE-systemet: Air Gun And Trancducer Equipment som består af en ”fisk” som slæbes efter fartøjet i et forstærket kabel. Fisken udsender lyde, der bliver skabt af trykkanoner samt en terfenol tranducer. Lydudbredelsen bliver styret af en computer og kan simulere alle slags fartøjer.

Fartøjerne deltager ofte i NATOs stående minerydningsstyrke, SNMCMG1. KNM Orkla blev totalt ødelagt ved en brand i 2002 og KNM Glomma blev oplagt i 1999 og sat til salg i 2009 (Glomma havde en aktiv tjenestetid på 25 dage).

Alta klassen er bygget med et katamaranskrog. To store luftkompressorer i hvert skrog skaber en luftpude mellem de to skrog, og to gummiskørter der er placeret foran og agter. Dette løfter fartøjerne højere op i vandet, hvilket giver mindre vandmodstand, en højere hastighed samt mindre påvirkning af en eventuel minesprængning da mindre af fartøjer er i vandet. Fremdriften bliver foretaget af waterjets, en i hvert skrog, som igen giver mindre akustisk signatur. Selvom fartøjerne er bygget af fiberforstærket plastic er de udstyret med et indbygget degaussing-system hvilket er med til at give fartøjerne ekstremt lav magnetisk signatur.

Skibe i klassen

Referencer, kilder og eksterne links 

 Sjøforsvaret: Minevåpenet (norsk) 
 naval-technology: Alta/Oksøy-klassen (engelsk)
 vg.no: Minesveiper for én krone (norsk)
 Janes Fighting Ships 2004-2004 by Stephen Saunders ()

Krigsskibe fra Norge
Minerydningsfartøjer
Landkreis Passau

Landkreis Passau ligger i det bayerske Regierungsbezirk  Niederbayern. Nabolandkreise er mod nord Landkreis Freyung-Grafenau, mod øst Bezirk Rohrbach og mod syd Bezirk Schärding, som begge ligger i den Østrigske delstat Oberösterreich; mod vest ligger Landkreis Rottal-Inn og i nordvest Landkreis Deggendorf. Den kreisfri by Passau skubber sig som en kile ind i området fra øst, så landkreisen ligger som en halvkres omkring byen. Arealmæssigt er det den tredjestørste landkreis, og befolkningsmæssigt er det den femtestørste.

Geografi 
Floden  Donau løber gennem området fra nordvest mod sydøst. I den østlige del danner den grænse til Østrig. Donau deler kreisområdet i to  forskelligartede landskaber. Mod nord ligger udløbere af Bayerischer Wald med højder på op til 1.000 moh. Ved randen af Bayerischer Wald løber floden Ilz, der er en biflod fra venstre til Donau, der har sit udløb i Passau. Syd for  Donau ligger sig bakkelande der strækker sig til Rottal. Floden  Rott, der er en biflod fra venstre til Inn, gennemløber den sydlige del af området, fra vest mod øst, og munder ud ved Neuhaus am Inn. I den vestlige del af landkreisen løber  på en strækning af nogle få kilometer floden Vils, før den ved  Vilshofen munder ud i  Donau.

Byer og kommuner 
 

Kreisen havde   indbyggere pr.    

Verwaltungsgemeinschafte
 Aidenbachmed kommunerneAidenbach (Markt) og Beutelsbach
 Rotthalmünstermed kommunerneMalching og Rotthalmünster (Markt)
 Tittlingmed kommunerneTittling (Markt) og Witzmannsberg

Eksterne henvisninger 

 Officiel Website for Landkreisen
 Passauer Land
Mike Seeger

Mike Seeger (født 15. august 1933, død 7. august 2009) var amerikansk folkemusiker. Han var en kendt sanger og musiker, som blandt andet spillede på banjo, violin, guitar, mundharpe og mandolin og har produceret mere end 30 dokumentariske optagelser og udført mere end 40 andre.

Seeger var halvbror til Pete Seeger.

Biografi 
Som 20-årig begyndte Seeger med båndoptager at indsamle sange af traditionelle musikere i USA. Folkemusikere som Lead Belly, Woody Guthrie og John Jacob Niles var hyppige gæster i Seegers hjem. 

I 1958 var han i New York City medstifter af New Lost City Ramblers. De andre var bl.a. John Cohen og Tom Paley. Paley forlod senere gruppen og blev erstattet af Tracy Schwarz. New Lost City Ramblers var direkte påvirket af talrige musikere de næste år.

Seeger modtog seks Grammy-nomineringer og fik fire gange tilskud fra National Endowment for Kunst. Hans indflydelse på folkemusik blev beskrevet i Bob Dylans selvbiografi, Bind One. 

Seeger døde i sit hjem i Lexington i Virginia, da han ophørte med en cancerbehandling.

Folkemusikere fra USA
Valdemar 3. af Slesvig

Valdemar 3. Abelsen (død 1257) var hertug af Slesvig (Sønderjylland) fra 1253 til 1257. Han var ældste søn af kong Abel af Danmark og Mechtilde af Holsten.

Biografi 
Ved sin fars død i 1252 sad Valdemar fængslet i Köln som fange hos fyrstærkebiskoppen. Da han derfor ikke kunne gøre krav på den danske trone, blev faderens yngre bror, Christoffer, valgt til konge i stedet. Valdemars mors slægtninge, greverne af Holsten, fik dog Valdemar løsladt og støttede ham i hans krav på Slesvig. I 1253 måtte kong Christoffer give efter og forlene ham med Slesvig. 

De følgende år lå Valdemar i tilbagevendende stridigheder med kong Christoffer. Valdemar døde allerede i 1257, og hans krav på hertugdømmet Slesvig blev overtaget af hans lillebror Erik Abelsen.

Litteratur 
 

Hertuger af Slesvig
Tjek fødsels- og dødsår
C.B. Henriques

Carl Bertel Henriques (6. november 1870 i København – 13. juli 1957 i Gentofte) var en dansk jurist og højesteretssagfører.

C.B. Henriques var søn af grosserer Benny Henriques (død 1912) og hustru Betzy f. Bing (død 1916). Han blev student 1888 og cand.jur. 1893, blev overretssagfører 1897 og allerede højesteretssagfører 1906. 

Han var en nøglefigur i det danske juridiske miljø og var medlem af Sagførernes Hjælpe- og Understøttelseskomité; kasserer for Fængselsselskabet i København til 1951; formand for Mosaisk Trossamfunds repræsentantskab 1930-46; medlem af Den faste Voldgiftsret 1910-43; formand for Dansk Arbejdsgiverforenings faste voldgifts-kommission til 1943; formand for Børnehaveforeningen for Døvstumme til dens ophævelse i 1927; medlem af Den danske Sagførerforenings hovedbestyrelse til Foreningens ophævedes 1919; formand i Retsrådet 1919; medlem af Retsplejeudvalget 1919-46; medlem af bestyrelsen for den danske afdeling af Skandinaviske Juristmøder til 1949 og af Fængselsselskabernes fællesbestyrelse; formand for Højesteretsskranken 1929-36 og for Sagførergaarden, som blev opført 1937 på Nøjsomhedsvej på Østerbro på hans initiativ.

Han var Storkorsridder af Dannebrogordenen og Dannebrogsmand. Han forblev ugift.

Kilder 
 Kraks Blå Bog 1957
 Axel H. Pedersen, C. B. Henriques, en rettens tjener, København: G.E.C. Gads Forlag 1956.

Eksterne henvisninger 
 

Advokater fra Danmark
Danskere i 1900-tallet
C.B.
Storkors af Dannebrog
Personer i Kraks Blå Bog (afdøde)
Jøder fra Danmark
Alf Henriques

Alf Henriques (16. december 1906 i København – 27. juli 1976) var en dansk litterat.

Alf Henriques var søn af hovedkasserer Rolf Henriques (1862-1947) og hustru Ella født Sidenius. Han blev student fra Efterslægtselskabets Skole 1925, blev cand.mag. 1931 og modtog Filosofisk-historisk Samfunds højeste pris 1931 og 1933.

Han var lærer ved Østre Borgerdydskole fra 1933, lektor i dansk ved universitetet i Uppsala 1934-42; dr.phil. (Københavns Universitet) 1941, adjunkt ved Aurehøj Statsgymnasium 1942, lektor 1950, udenfor nr. 1955, var dramatisk konsulent ved Det kgl. Teater fra 1955; tillige forstander for teatrets dramatiske elevskole fra 1956; rejselektor for Foreningen Norden og universitetslektor ved Göteborg Högskola. Som halvt jøde måtte han flygte til Sverige, hvor han opholdt sig 1943-45. Han var københavnsk teatermedarbejder ved Jyllands-Posten 1946-55; korrespondent til Shakespeare Survey fra 1947; formand for Dansklærerforeningen 1948-54; censor i dansk ved skoleembedseksamen ved København og Aarhus universiteter fra 1948; censor ved Handelshøjskolen i København fra 1956.
Æresdoktor ved Uppsala Universitet 1966 og Ridder af Dannebrog.

Han blev gift 1. gang 15. januar 1935 i Gentofte med Inga f. Poulsen, født 4. december 1910 i København, død 17. januar 1941 i Uppsala, Sverige. Gift 2. gang 5. december 1944 i Göteborg med adjunkt cand.mag. Else Gudrun f. Henriques, f. 18. februar 1905 på Frederiksberg, død 15. juli 1972 i Hillerød.

Værker 
 Det danske Skæbnedrama (1936)
 Johannes V. Jensen (1938)
 Shakespeare og Danmark indtil 1840 (disputats, 1941)
 Svensk Litteratur 1900-1940 (1942)
 Modern dansk dramatik (Stockholm, 1942)
 Kaj Munk (1944)
 Litteraturforstaaelse (1948)

Kilder 
 Kraks Blå Bog 1957 og 1974

Litteraturhistorikere fra Danmark
Foreningsformænd fra Danmark
Riddere af Dannebrog
Alf
Personer i Kraks Blå Bog (afdøde)
Personer i Dansk Biografisk Leksikon
Æresdoktorer
Teaterhistorikere fra Danmark
Danskere i 1900-tallet
Dansksprogede forfattere fra Danmark
Teaterkritikere fra Danmark
Universitetslektorer fra Danmark
Forventet levealder

Forventet levealder er den gennemsnitlige alder, som et nyfødt barn forventes at leve. Den forventede levealder kan enten beregnes på befolkningsniveau eller opdelt på undergrupper ud fra eksempelvis køn, bopæl, etnicitet, beskæftigelse eller lignende. Synonymt anvendes betegnelserne middellevetid eller middellevealder for 0-årige. 

Mere generelt betegner middellevetid det antal år, som en årgang i gennemsnit har tilbage at leve i, givet at årgangen har nået en bestemt alder. Man kan således beregne en middellevetid for ethvert alderstrin, men ofte bruges benævnelsen specifikt i forbindelse med nyfødte (dvs. 0-årige). Middellevetiden for aldersgrupper større end 0 år benævnes også restlevetiden.

Middellevealderen i den vestlige verden har i det seneste århundrede været støt stigende fra årti til årti. Dette kan belyses ved nedenstående oversigt over udviklingen fra 1960 til 1980.
Dog har middellevealderen i Danmark sakket bagud i forhold til de øvrige vestlige lande. Dette forklares typisk med det større forbrug af tobak og alkohol, samt kvaliteten af sundhedssystemet.

Gennem tiderne har den forventede levealder ændret sig. 
Børnedødeligheden har haft betydning.
For priviligerede personer der har undgået at dø som børn har den forventede levetid ikke været dramatisk forskellig fra nutidens levealder. 
Priviligerede mænd fra antikken i Grækenland har haft en forventet levetid på omkring 70 år.
For kvinder over 15 år i England og Wales er den forventede levetid omkring 1500-tallet estimeret til lidt under 50 år.

Tallene i ovenstående tabel er hentet fra Poul Christian Matthiessens artikel "Befolkningssituationen i Europa" fra Nationaløkonomisk Tidsskrift i 1983.

De 20 lande i verden med højeste forventede levealder 

Danmark har pr. 2009 den 46. højeste forventede levealder i verden – mens den samlede forventede levealder er 78,3 år, er den for mænd 75,96 år og for kvinder 80,78 år.

Nedenfor er de 20 lande i verden med den højeste forventede levealder i 2009 listet. Territorier er ikke medtaget.

Kilder 

Demografiske begreber
Aldring
Arthur Henriques

Arthur Carl Henriques (8. marts 1878 i København – 11. januar 1958) var en dansk overretssagfører.

Arthur Henriques var søn af grosserer Ruben C. Henriques (død 1943) og hustru Birgitte f. Fraenckel (død 1920). Han blev student fra Metropolitanskolen 1896; cand.jur. 1902; overretssagfører 1906 og løjtnant.

Han var formand i værgerådet for Københavns 4. værgerådskreds 1912-22; medlem af overværgerådet (nu landsnævnet for børneforsorg) 1932-48; sekretær for Mosaisk Trossamfund 1915-46, juridisk konsulent fra 1945; formand for direktionen for Sygeplejeselskabet for det mosaiske Troessamfund til 1943; næstformand i Selskabet for grafisk Kunst; medlem af bestyrelsen for Børnegården i Sundby til 1955. Han var Ridder af Dannebrog og Dannebrogsmand.

Han blev gift 3. maj 1904 med Else H., f. 11. maj 1882 på Frederiksberg, død 1949, datter af vekselerer Laurids Bing (død 1903) og hustru Amalie f. Bendix (død 1933).

Udgiver af Samling af Forordninger, Reskripter, Love, ministerielle Skrivelser, Domme m. m. vedr. Det mosaiske Troessamfund i Danmark (1909); medudgiver af Børneloven, med Indledning, Anmærkninger og Sagregister (1918).

Kilder 
 Kraks Blå Bog 1957

Eksterne henvisninger 
 

Advokater fra Danmark
Riddere af Dannebrog
Arthur
Danskere i 1800-tallet
Danskere i 1900-tallet
Personer fra København
Personer i Kraks Blå Bog (afdøde)
Jøder fra Danmark
Officerer fra Danmark
Studenter fra Metropolitanskolen
Carl Otto Henriques

Carl Otto Henriques (26. marts 1887 i København – 12. januar 1966) var en dansk vekselerer.

Henriques var søn af vekselerer Otto Ruben Henriques (død 1932) og hustru Elisa f. Bendix (død 1942). Han blev student fra Metropolitanskolen 1905, fik uddannelse i banker og bankierhuse i Hamborg, London og Paris og blev prokurist i firmaet R. Henriques jr. 1910, medindehaver 1919.

Både i udlandet og i Danmark studerede han nationaløkonomi med bank- og børsforhold som speciale. Han var formand for repræsentantskabet for Fondsbørsens Medlemmer; medl. af Fondsbørs-bestyrelsen, af repræsentantskabet for Grosserer-Societetet til 1952 og af repræsentantskabet for Dansk Forsorgsforening og medlem af bestyrelsen for Det Udenrigspolitiske Selskab. Han var Kommandør af Dannebrogordenen og Dannebrogsmand.

Han blev gift 22. august 1912 med Elly H., f. 6. oktober 1894 i København, datter af fru Thyra Hertz f. Bendix (død 1952).

Kilder 
 Kraks Blå Bog 1957

Riddere af Dannebrog
Bankierer fra Danmark
Carl Otto
Danskere i 1900-tallet
Personer i Kraks Blå Bog (afdøde)
Jøder fra Danmark
Personer i Dansk Biografisk Leksikon
Studenter fra Metropolitanskolen
Arbejdsmarkedskommissionen

Arbejdsmarkedskommissionen var en kommission, der blev nedsat af Regeringen Anders Fogh Rasmussen III i december 2007. Den havde til formål at komme med forslag til, hvordan beskæftigelsen kunne øges i perioden frem mod 2015 og i de følgende år og hvordan man skulle undgå, at den årlige arbejdstid blandt de erhvervsaktive danskere ville falde. Forslagene skulle medvirke til at styrke de offentlige finanser og derved forbedre statens økonomiske handlemuligheder. 

Kommissionen tog udgangspunkt i en fastholdelse af den danske arbejdsmarkedsmodel, herunder også den danske aftalemodel.

Kommissionen fremlagde efter halvandet års arbejde sin slutrapport den 20. august 2009 og afsluttede dermed sit arbejde. Slutrapporten indeholdt 44 konkrete anbefalinger til at styrke de offentlige finanser gennem en øget arbejdsindsats. Blandt dens mest centrale anbefalinger var, at efterlønsordningen gradvis skulle afvikles, at dagpengeperioden blev afkortet fra fire til to år, og at Danmark skulle tiltrække mere udenlandsk arbejdskraft.

Kommissionen bestod af ni uafhængige sagkyndige: 
 Jørgen Søndergaard, direktør, SFI - Det Nationale Forskningscenter for Velfærd (formand)
 Eskil Wadensjö, professor, Stockholms Universitet 
 Michael Svarer, professor, Aarhus Universitet
 Peder J. Pedersen, professor, Aarhus Universitet
 Vibeke Jensen, beskæftigelseschef, Århus Kommune 
 Birgitte Hansen, direktør, Slotsholm A/S
 Ingelise Bogason, adm. direktør, Alectia A/S 
 Gitte Elling, adm. direktør, Adecco A/S
 Hans Bach, direktør, Discus

Kilder

Eksterne henvisninger
 Arbejdsmarkedskommissionens hjemmeside

Danske kommissioner
Politik i 2009
Etableret i 2007
Ophørt i 2009
Günter Verheugen

Günter Verheugen (født 28. april 1944 i Bad Kreuznach, Rheinland-Pfalz) er en tysk politiker, der var næstformand for Europa-Kommissionen og kommissær for erhverv og industri i den første Barroso-kommission. I den tidligere kommission under Romano Prodi var han EU-kommissær for østudvidelsen.

Verheugen studerede historie, sociologi og statskundskab ved Universität zu Köln og Rheinische Friedrich-Wilhelms-Universität Bonn.

Han begyndte sin politiske karriere i det liberale parti FDP, hvor han var generalsekretær fra 1978 til 1982, hvor han sammen med andre venstreorienterede medlemmer forlod partiet i protest mod at partiet var udtrådt af Helmut Schmidts socialdemokratisk ledede regering. Samme år meldte han sig ind i SPD.

I 1983 blev han indvalgt i Forbundsdagen, hvor han frem til 1998 var medlem af udenrigsudvalget. Fra 1994 til 1997 var han næstformand for SPD's forbundsdagsgruppe, og fra 1998 til 1999 var han statssekretær i udenrigsministeriet. Derefter blev han EU-kommissær for udvidelsen af unionen med Estland, Letland, Litauen, Polen, Tjekkiet, Slovenien, Ungarn, Slovakiet, Cypern og Malta. I november 2004 blev han udnævnt til næstformand for kommissionen og fik ansvaret for erhverv og industri.

Æresbevisninger 
Günter Verheugen er siden den 16. oktober 2004 Kommandør af Storkorset af Trestjerneordenen.

Kildehenvisninger

Eksterne henvisninger 

 Günter Verheugens officielle hjemmeside

Europa-Kommissærer fra Tyskland
Medlemmer af Forbundsdagen
Politikere fra FDP
Politikere fra SPD
Kommandører af Storkorset af Trestjerneordenen
Personer fra Rheinland-Pfalz
Europa-Kommissærer 1999-2004
Europa-Kommissærer 2004-2009
Universität zu Köln

Universität zu Köln er et universitet i Köln, Tyskland. Det blev etableret i 1388 og er dermed et af de ældste universiteter i Europa. Med sine 44.228 studerende (2006/2007) er det samtidig Tysklands tredjestørste, kun overgået af Fernuniversität in Hagen og Ludwig-Maximilians-Universität München.

Det første universitet i byen blev grundlagt af pave Urban 6. i år 1388 som det fjerde universitet i det tysk-romerske rige. Dette universitet blev nedlagt i 1798, hvorefter et nyt først blev grundlagt i 1919. Universitetet er beliggende i bydelen Sülz.

I dag drives universitetet af delstaten Nordrhein-Westfalen. Det udbyder over 200 studier fordelt på seks fakulteter:
 Økonomi/samfundsvidenskab
 Jura
 Medicin
 Filosofi
 Humaniora
 Naturvidenskab

Eksterne henvisninger 

 Universität zu Kölns hjemmeside

Etableret i 1388
Universiteter i Tyskland
Bygninger, konstruktioner og anlæg i Köln
Meuse–Argonne offensiven

Meuse–Argonne offensiven eller Slaget ved Argonne-skoven, var en del af den sidste allierede offensiv i i Verdun-sektoren i Frankrig under 1. verdenskrig. Offensiven fandt sted fra den 26. september til den 11. november 1918.

På ententens side deltog den franske fjerde armé og American Expeditionary Force (ca. 550.000 mand) under kommando af henholdsvis den franske general Henri Gouraud og den amerikanske general John J. Pershing. Modparten var den tyske femte armé (ca. 190.000 mand) under ledelse af general Georg von der Marwitz.

Slaget endte med en overlegen allieret sejr med tabstal for henholdsvis de allierede og tyske styrker på ca. 125.000 og 100.000.

Slag under 1. verdenskrig